
ACORD DE  PARTENERIAT
      I. PĂRŢILE:

1. MUNICIPIUL MARGHITA, cu sediul în Municipiul Marghita, Calea Republicii, nr.1, județul Bihor, reprezentată legal de domnul Marcel-Emil SAS-ADĂSCĂLIȚII în calitate de primar, 
      Nr. înreg.                  din   
       și
2. DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI BIHOR (D.G.A.S.P.C. Bihor), cu sediul în Oradea, strada Feldioarei nr. 13, reprezentată legal prin d-na Lucian-Cășin PUIA, în calitate de director general.

       Nr. înreg.              din

II. OBIECTUL acordului de parteneriat

Obiectul prezentului acord de parteneriat îl constituie furnizarea de servicii de recuperare pentru copiii cu dizabilităţi din Unitatea Administrativ Teritorială Marghita potrivit art. 124 alin. (1) și (2) din Legea nr. 272/2004, actualizată, privind protecția și promovarea drepturilor copilului, în vederea prevenirii unor situaţii de dificultate sau vulnerabilitate, care pot duce la marginalizare sau excludere socială. 

III. SERVICIILE care fac obiectul acordului de parteneriat

Serviciile de recuperare vor fi furnizate de către Centrul de Zi de Recuperare pentru Copii cu Dizabilităţi Oradea din cadrul D.G.A.S.P.C. Bihor, situat în Oradea, str. Traian Lalescu, nr. 3, jud. Bihor, copiilor încadraţi într-un grad de handicap, în baza certificatului emis de către Comisia pentru Protecţia Copilului Bihor. 

Terapiile de care va beneficia copilul sunt cele prevăzute în planul de abilitare/reabilitare avizat de către Comisia pentru Protecţia Copilului Bihor. Serviciile de abilitare/reabilitare constau în: kinetoterapie, hidroterapie, masaj, logopedie, terapie ocupațională, stimulare senzorială, consiliere psihologică, stimulare cognitivă, terapie educaţională, activităţi de recreere şi socializare.

Serviciile de abilitare/reabilitare vor fi furnizate pentru 1 beneficiar.
     IV. OBLIGAŢIILE PĂRŢILOR

     IV.1. Unitatea Administrativ Teritorială Marghita se obligă:

a) să suporte 50% din costul mediu lunar aprobat de către Consiliul Județean Bihor pentru serviciile de recuperare furnizate copilului cu dizabilităţi din familie de pe raza localității Marghita.

Costul mediu lunar conform H.C.J. Bihor nr. 47/15.02.2023 este de 2992 lei/beneficiar/lună, din care 1496 lei/beneficiar/lună este suportat de către UAT Marghita. 

Facturarea și decontarea cheltuielilor se va face cu același cost de 1496 lei/beneficiar/lună  ca și în anul 2023 până la aprobarea unui nou cost mediu lunar în cursul anului 2023. După aprobarea prin H.C.J. Bihor a noului cost mediu lunar pe beneficiar pe anul 2024, facturarea și decontarea cheltuielilor se va efectua potrivit noilor reglementări;

b) să vireze lunar până în ziua a 15-20 a lunii următoare în care s-a emis factura, în contul D.G.A.S.P.C. Bihor suma aferentă facturii privind serviciile prestate;
c) în situația în care se constată necesitatea revizuirii Planul de abilitare/reabilitare  înainte de expirarea termenului, responsabilul de caz prevenire întocmește raportul de monitorizare cu recomandare de servicii de abilitare/reabilitare  (terapii specifice) la C.Z.R.C.D. Oradea, pe care îl transmite către Serviciul de evaluare complexă handicap, Compartimentul de evaluare complexă a copilului;

d) să desemneze un angajat din cadrul Compartimentului Asistență Socială care să colaboreze cu persoana desemnată de partenerul D.G.A.S.P.C. Bihor, în vederea atingerii obiectivelor parteneriatului; 

e) să ţină evidenţa lunară a copilului cu dizabilităţi de pe raza UAT Marghita  care beneficiază de serviciile acordate în C.Z.R.C.D. Oradea

f) să păstreze confidenţialitatea cu privire la datele personale ale beneficiarului.

IV.2. Direcţia Generală de Asistenţă Socială şi Protecţia Copilului Bihor se obligă:
a) să suporte 50% din costul mediu lunar aprobat de catre Consiliul Județean Bihor pentru serviciile de recuperare furnizate copilului cu dizabilităţi din familie de pe raza localității, respectiv 1450 lei/beneficiar/lună.

Facturarea și decontarea cheltuielilor se va face cu același cost de 1 496 lei/beneficiar/lună  ca și în anul 2023 până la aprobarea unui nou cost mediu lunar în cursul anului 2024. După aprobarea prin H.C.J. Bihor a noului cost mediu lunar pe beneficiar pe anul 2024, facturarea și decontarea cheltuielilor se va efectua potrivit noilor reglementări; 

b) să transmită lunar partenerului datele şi documentele justificative necesare efectuării plăţilor aferente serviciilor acordate, respectiv factura fiscală și foaia de prezență a beneficiarului pe lună, care să cuprindă numele și prenumele copilului cu dizabilități, CNP-ul și domiciliul acestuia; 

c) să faciliteze accesul copilului cu dizabilităţi la serviciile recomandate în Planul de abilitare/reabilitare aprobat/avizat de către Comisia pentru Protecţia Copilului Bihor pentru terapii specifice la  C.Z.R.C.D. Oradea și să informeze părintele privind acordarea serviciilor de recuperare și planificarea la terapii pentru anul în curs printr-un proces verbal (având în vedere faptul că încheierea Acordului de parteneriat cu SPAS -ul se face pe un an calendaristic)
d) să desemneze un angajat al Centrului de Zi de Recuperare pentru Copii cu Dizabilităţi Oradea care să colaboreze cu persoana desemnată de partener, în vederea atingerii obiectivelor parteneriatului; 

e) să păstreze confidenţialitatea cu privire  la datele personale ale beneficiarului/lor.

V. DURATA prezentului acord de parteneriat este de 1 an, începând cu data de 01.01.2024 şi va fi supus spre aprobarea Consiliului Local al municipiului Marghita, respectiv Consiliului Judeţean Bihor.

  VI. REZILIEREA acordului de parteneriat se va face în situaţia în care una dintre părţi nu-şi respectă obligaţiile asumate prin acordul de parteneriat, cu notificarea partenerului cu cel puţin 30 de zile calendaristice înainte.  

VII. ÎNCETAREA acordului de parteneriat se va face în următoarele situaţii:

a) la implinirea termenului pentru care a fost încheiat;
b) prin acordul de voință al părților;
c) prin reziliere în situația în care una din părți nu-și respectă obligațiile asumate prin acordul de parteneriat,cu notificarea partenerului în termen de 30 de zile calendaristice înainte.

        În cazul în care copilului cu dizabilități nu îi mai sunt recomandate terapii la C.Z.R.C.D Oradea, acordul nu încetează, se identifică un alt caz, dacă există această nevoie..

VIII. DISPOZIŢII FINALE

Părţile au dreptul, pe durata desfășurării prezentului acord de parteneriat, de a conveni modificarea clauzelor acestuia prin act adiţional, cu condiţia ca părţile să notifice solicitarea de modificare cu 30 de zile înainte.

Prevederile prezentului acord de parteneriat se vor completa cu prevederile legislative în vigoare.

Limba care guvernează prezentul acord de parteneriat este limba română.

Prezentul acord de parteneriat va fi interpretat conform legilor din România.

Prezentul acord de parteneriat a fost încheiat în patru exemplare, câte două pentru fiecare parte.    

PRIMĂRIA MUNICIPIULUI                             DIRECȚIA GENERALĂ DE ASISTENŢĂ

                                                                        SOCIALĂ ȘI PROTECȚIA COPILULUI BIHOR

      Primar,                                                                                Director general,
Marcel-Emil SAS ADĂSCĂLIȚII


       Lucian-Călin PUIA                                                                      

                                                                                                                                                                                            Secretar,                                                                              Director general adjunct,  

     Jr.Cornelia DEMETER




          Mirela ABRUDAN














      Director general adjunct,  








        Carmen-Violeta IVAN
        Vizat CFP,                                                                           Șef serviciu SCSPBMF,       

       Contabil,   
                                                                                                   Emilia-Tamara BOCHIȘ      


Violeta SUSA
                                                                                                                  Avizat juridic,

                                                                                                                      Vizat CFP,    

Document care conține date cu caracter personal protejate de prevederile Regulamentului (UE)2016/679, privind protecția persoanelor fizice în ceea ce privește prelucrarea datelor cu caracter personal și libera circulație a acestora.

